สมัชชาคนจนออกแถลงการณ์ประณามการควบรวม กสม.-ผู้ตรวจการฯ
4 ก.พ.2558 สมัชชาคนจนออกแถลงการณ์ประณามการควบควมคณะกรรมการสิทธิมนุษยชนแห่งชาติและผู้ตรวจการแผ่นดินของรัฐสภา โดยระบุว่า แม้การทำงานที่ผ่านมาของคณะกรรมการสิทธิฯ ยังไม่มีประสิทธิภาพและมีปัญหาหลายประการ แต่หากดูที่เจตนารมณ์ในการจัดตั้งองค์กรนี้แล้วก็นับเป็นองค์กรที่คุ้มครองสิทธิของคนจนได้อย่างเป็นรูปธรรมที่สุดรายละเอียดแถลงการณ์มีดังนี้จากการที่คณะกรรมาธิการยกร่างรัฐธรรมนูญได้มีมติให้ควบรวมคณะกรรมการสิทธิมนุษยชนแห่งชาติ และผู้ตรวจการแผ่นดินของรัฐสภา เข้าด้วยกัน โดยตั้งเป็นองค์กรใหม่ใช้ชื่อว่า ผู้ตรวจการแผ่นดินและพิทักษ์สิทธิมนุษยชน นั้นแม้ภาพที่ปรากฏต่อสังคมจะแสดงให้เห็นว่า การทำงานของคณะกรรมการสิทธิมนุษยชนแห่งชาติในชุดปัจจุบัน เป็นการทำงานแบบไร้ประสิทธิภาพ ไม่มีความรู้ความสามารถในด้านสิทธิมนุษยชน มีการเลือกปฏิบัติ เล่นพรรคเล่นพวก รวมทั้งมีความขัดแย้งภายใน แบ่งฝักแบ่งฝ่ายจนมีการฟ้องร้องกันต่อเนื่องมาโดยตลอด และองค์กรเหล่านี้ได้กลายเป็นเพียงเวทีละครของพวกนักรับการสรรหาที่ไร้ประสิทธิภาพเท่านั้น ซึ่งขัดแย้งกับบทบาทหน้าที่และเจตนารมณ์การตั้งองค์กรขึ้น กระทั่งทำให้รู้สึกได้ว่า การที่ต้องนำงบประมาณแผ่นดินที่เป็นเงินภาษีของประชาชนไปจ่ายให้องค์กรเช่นนี้ เป็นเรื่องที่ไร้ประโยชน์ และควรยุบทิ้งเสียให้หมดสมัชชาคนจนเห็นว่า หากหันกลับมามองเจตนารมณ์ในการจัดตั้ง กสม. แล้ว จะเห็นได้ว่า กสม. เป็นองค์กรที่มีความสำคัญในการคุ้มครองและปกป้องสิทธิของประชาชนโดยเฉพาะคนจน ที่มักจะถูกละเมิดสิทธิจากพวกข้าราชการและชั้นปกครองมาโดยตลอด กสม. จึงเป็นเครื่องมือที่เป็นรูปธรรมในการคุ้มครองและปกป้องสิทธิของคนจน ซึ่งเราเห็นว่าชนชั้นปกครองเองก็ไม่ได้ต้องการให้คนจนได้มีเครื่องมือเช่นนี้ จึงได้พยายามหาทางขัดขวางตั้งแต่ต้น เช่น ในการร่างรัฐธรรมนูญปี ๒๕๔๐ ก็มีการขัดขวางไม่ให้ตั้ง กสม. เป็นองค์กรอิสระ ทำให้เกิดความลักลั่นในการบริหารจนกลายเป็นความขัดแย้งภายในสืบเนื่องมาจนถึงปัจจุบัน และต่อมาเมื่อมีการร่างรัฐธรรมนูญปี ๒๕๕๐ ก็มีการเปลี่ยนแปลงวิธีการคัดเลือกจนทำให้ได้ คณะกรรมการในชุดปัจจุบันซึ่งไร้ความรู้ความสามารถมาทำหน้าที่ จนเป็นแทบจะไม่สามารถคุ้มครองและปกป้องสิทธิของประชาชนได้ และคณะกรรมาธิการยกร่างรัฐธรรมนูญ ชุดปัจจุบันก็ยังมีมติให้ควบรวมคณะกรรมการสิทธิมนุษยชนแห่งชาติและผู้ตรวจการแผ่นดิน อันเป็นการตอกย้ำถึงแนวคิดที่ว่าชนชั้นปกครองไม่ต้องการให้ประชาชนมีกลไกในการคุ้มครองปกป้องสิทธิมนุษยชน อันเป็นหลักการพื้นฐานในการปกครองในระบบอบประชาธิปไตย และเป็นการแสดงธาตุแท้ของกรรมาธิการชุดนี้ที่ไม่ได้ให้ความสำคัญกับกลไกการปกครองในระบอบประชาธิปไตย เป็นเพียงสุนัขรับใช้ของเผด็จการเท่านั้นสมัชชาคนจนจึงขอประณามการกระทำดังกล่าวของคณะกรรมาธิการชุดนี้ และขอเชิญชวนประชาชนทุกหมู่เหล่าออกมาร่วมประณามการกระทำดังกล่าวด้วย ประชาธิปไตยที่กินได้ การเมืองที่เห็นหัวคนจนสมัชชาคนจน4 กุมภาพันธ์ 2558
 4 ก.พ.2558 สมัชชาคนจนออกแถลงการณ์ประณามการควบควมคณะกรรมการสิทธิมนุษยชนแห่งชาติและผู้ตรวจการแผ่นดินของรัฐสภา โดยระบุว่า แม้การทำงานที่ผ่านมาของคณะกรรมการสิทธิฯ
ควบรวมคณะกรรมการสิทธิ์,ผู้ตรวจการแผ่นดิน,สมัชชาคนจน,แถลงการณ์